kardosdrur/scandi-wiki huggingface dataset:
Stefan

Stefan er et drengenavn, der stammer fra det græske Stefanos med betydningen 'krans' eller 'krone'. Navnet findes i andre versioner, herunder Stephan og Steffan. Omkring 7.000 danskere bærer et af disse navne ifølge Danmarks Statistik pr. 1. januar 2010. Navnet Steffen er afledt af Stefan lige som pigenavnet Stephanie. På fransk bruges endvidere formen Stéphane.

Kendte personer med navnet 
 10 paver har båret navnet Stefan, blandt andet pave Stefan 1.
 Sankt Stefan, kristen martyr.
 Stefan af Blois, engelsk konge.
 Stefan Báthory, polsk konge.
 Flere ungarske konger har heddet Stefan, blandt andet Stefan 1. og Stefan 3.

 Stephan Andersen, dansk fodboldspiller.
 Stéphane Chapuisat, schweizisk fodboldspiller.
 Stephan Eberharter, østrigsk skiløber.
 Stefan Edberg, svensk tennisspiller.
 Stefan Effenberg, tysk fodboldspiller.
 Stefan George, tysk digter.
 Stéphane Grapelli, fransk jazzviolinist.
 Stefan Henszelman, dansk filminstruktør.
 Stefan Holm, svensk atletikudøver.
 Stephan Hurwitz, dansk ombudsmand.
 Stefan Kretzschmar, tysk håndboldspiller.
 Stefan Lövgren, svensk håndboldspiller.
 Stéphane Mallarmé, fransk forfatter.
 Stefan Reuter, tysk fodboldspiller.
 Stefan Schumacher, tysk cykelrytter.
 Stefan Zweig, østrigsk forfatter.

Noter 

Drengenavne
Midlum

Midlum (dansk/tysk) eller Madlem (nordfrisisk) er en landsby og kommune beliggende midt på den nordfrisiske ø Før i det vestlige Sydslesvig. I administrativ henseende hører kommunen under Nordfrislands kreds i delstaten Slesvig-Holsten. 

Midlum er første gang nævnt 1462. Stednavnet kan henføres til byens beliggenhed i den centrale del af øen Før. Stednavneendelsen -um er karakteristisk for stednavnene på Før. I den danske tid indtil 1864 hørte landsbyen under Østerland-Før. I kirkelig henseende hører landsbyen under Sankt Johannes Sogn.

Kommunen samarbejder på administrativt plan med andre kommuner på Før og Amrum i Før-Amrum kommunefællesskab (Amt Föhr-Amrum).

Eksterne henvisninger 

 Midlum Kommune

Noter 

Før
Byer i Kreis Nordfriesland
Byer i Slesvig-Holsten
Niblum

Niblum (dansk), Nieblum (tysk) eller Njiblem (nordfrisisk) er en landsby og kommune i det nordlige Tyskland under Kreis Nordfriesland i delstaten Slesvig-Holsten. Byen ligger vest for hovedbyen Vyk på den nordfrisiske ø Før. Den præges af mange stråtækte friserhuse, som velhavende kaptajner byggede i 1700- og 1800-tallet. Byens seværdighed er Sankt Johannes Kirken fra 1100-tallet. Kirken kaldes, på grund af sin størrelse, også for Friserdom. Det er bemærkelsesværdig at kirkerne i Niblum, i Kejtum på Sild, i Tating på Ejdersted og Sankt Salvatorkirken på Pelvorm ligger på en ret linje med en geografisk afstand på hver 17,6 km. På kirkegården holdtes tidligere tinget. Her står også flere af de såkaldte talende gravsten.

Niblum er første gang nævnt 1438. Navnet (den nye by) kan henføres til, at byen er yngre end de andre landsbyer på øen. Byen er sogneby i Sankt Johannes Sogn. I den danske tid indtil 1864 hørte den sydlige del af Niblum under Vesterland-Før og dermed som kongerigsk enklave direkte under Kongeriget Danmark.

Kommunen omfatter også byen Goting (nordfrisisk Guating) og samarbejder på administrativt plan med andre kommuner på Før og Amrum i Før-Amrum kommunefællesskab (Amt Föhr-Amrum).

Billeder

Eksterne henvisninger 

 Niblum Kommune

Noter 

Før
Byer i Kreis Nordfriesland
Byer i Slesvig-Holsten
Steffen

Steffen er et drengenavn, der er afledt af Stefan, som igen stammer fra det græske Stefanos med betydningen 'krans' eller 'krone'. Navnet forekommer også i de engelskinspirerede former Steven, Stephen og Steve samt den svenske variant Staffan. Næsten 9.000 danskere bærer et af disse navne pr. 1. januar 2010 ifølge Danmarks Statistik. På tysk bruges navnet Steffen ofte som efternavn.

Kendte personer med navnet 
 Steve Ballmer, amerikansk virksomhedsleder.
 Steve Biko, sydafrikansk apartheidmodstander.
 Steffen Brandt, dansk musiker og sangskriver.
 Steve Buscemi, amerikansk skuespiller og instruktør.
 Steven Chu, amerikansk fysiker.
 Stephen Foster, amerikansk forfatter og komponist.
 Stephen Frears, engelsk filminstruktør.
 Steven Gerrard, engelsk fodboldspiller.
 Steffen Gram, dansk journalist.
 Stephen Hawking, engelsk fysiker.
 Steve Irwin, australsk dyreforkæmper.
 Steve Jobs, amerikansk virksomhedsleder.
 Stephen King, amerikansk forfatter.
 Steffen Kretz, dansk journalist.
 Steven Lustü, dansk fodboldspiller.
 Steve Martin, amerikansk skuespiller.
 Steve McQueen, amerikansk skuespiller.
 Steffen Møller, dansk økonom.
 Staffan Olsson, svensk håndboldspiller.
 Stephen Roche, irsk cykelrytter.
 Steven Soderbergh, amerikansk filminstruktør.
 Steven Spielberg, amerikansk filminstruktør.
 Stephen Stills, amerikansk musiker og sangskriver.
 Steven Tyler, amerikansk rocksanger.
 Steve Vai, amerikansk rockguitarist.
 Steve Winwood, engelsk musiker og sangskriver.

Navnet anvendt i fiktion 
 Steffen er en af hovedpersoner i de to danske ungdomsfilm, Mig og Charly og Charly & Steffen
 Steve Sanders er en figur fra Beverly Hills 90210.

Noter 

Drengenavne

en:Steffen
Oldsum

Oldsum (nordfrisisk Olersem) er en landsby og kommune beliggende i den nordøstlige del af øen Før i Nordfrisland i det vestlige Sydslesvig. Administrativt hører kommunen under Nordfrislands kreds i delstaten Slesvig-Holsten i det nordlige Tyskland. 

Kommunen består af de tre byer Oldsum, Klintum (nordfrisisk Klantem) og Toftum (nordfrisisk Taftem), og samarbejder på administrativt plan med andre kommuner på Før og Amrum i Før-Amrum kommunefællesskab (Amt Föhr-Amrum).

Oldsum er første gang nævnt 1463 som Vluersum. Oldsum var i 1600-tallet en stor hvalfangerby, hvor også den kendte hvalfangerkommandør Matthias Petersen boede. Oldsum var også hjemstavn for kunstneren Oluf Braren, som var repræsentant for naivismen. I den danske tid indtil 1864 hørte Oldsum under Vesterland-Før og dermed som kongerigsk enklave direkte under Kongeriget Danmark. I kirkelig henseende hører landsbyen under Sankt Laurentii Sogn.

Galleri

Eksterne henvisninger 

 Oldsum Kommune

Noter 
 

Før
Byer i Kreis Nordfriesland
Byer i Slesvig-Holsten
Pensionsstyrelsen

Pensionsstyrelsen var en dansk styrelse under Social- og Integrationsministeriet, der havde ansvaret for lovgivning og administration af offentlige pensioner og en række andre overførselsindkomster, som vedrører arbejdsmarkedet og tilbagetrækning herfra, herunder ATP og feriepenge.

Styrelsen blev oprettet 5. oktober 2009 ved at sammenlægge Sikringsstyrelsen, dele af Beskæftigelsesministeriets departement, Ydelseskontoret i Velfærdsministeriet og dele af Arbejdsdirektoratet. I alt beskæftigede styrelsen 165 ansatte og havde udgifter for ca. 150 mia. kr. årligt. Frem til 2010 hørte styrelsen under Beskæftigelsesministeriet. Samtidig med overflytningen blev Pensionsstyrelsens hidtidige opgaver delt mellem Social- og Integrationsministeriet og Beskæftigelsesministeriet.

Pensionsstyrelsens opgaver overgik til Udbetaling Danmark den 1. juni 2013.

Pensionsstyrelsen havde til huse i Allerød.

Kilder 

Danske styrelser
Pension i Danmark
Etableret i 2009
Ophørt i 2013
Blixenskiold

Blixenskiold er norsk brevadelig slægt. Slægten opstod, da købmand i Frederikshald, Thomas Blix, adledes 1749 og antog navnet Blixenskjold. Slægten figurerer dog ikke i Danmarks Adels Aarbog.

Thomas Blix var gift med Marie Colbjørnsdatter, søster til Anna Colbjørnsdatter. Deres datter, Catharina de Blixenskiold (1721-1781) ægtede konferensråd Christopher Schøller.

Kilder 
 H.W. Harbou, Personalhistorisk Tidsskrift, Anden Række, København 1890 hos Google Books
 Christopher Schøller i Dansk Biografisk Lexikon

Adelsslægter fra Norge
Adelsslægter fra Danmark
Brian Locking

Brian Licorie Locking (født 22. december 1938 i Bedworth, Warwickshire - død 8. oktober 2020 i Wales, England) var en engelsk el-bassist og mundharmonikaspiller, som afløste Jet Harris i instrumentalgruppen The Shadows. Locking kom med i april 1962 og spillede med til november 1963, hvor han blev afløst af John Rostill. Derefter arbejdede han på fuld tid som medlem af Jehovas Vidner. Locking fik et lille comeback i 2005 med cd'en Returning Home, hvor han spiller mundharmonika på det meste af indspilningerne. Seneste udspil fra Locking var cd'en Harmonically yours i 2008.

LP/CD Diskografi 

 The Shadows - Out of the Shadows (1962)
 The Shadows - Dance with The Shadows (med på 3 numre : Dakota, French Dressing og Blue Shadows) (1963/1964)
 Cliff Richard & The Shadows - 32 minutes & 17 Seconds (1962)
 Cliff Richard & The Shadows - When in Spain (1963)
 Cliff Richard - Summer Holiday (1963)
 Brian Locking & Gijs Lemmen - It's Only Natural (2004) 
 Brian Locking - Returning Home  (2005)
 Brian Locking - Harmonically yours (2008)

Singler  

 Marty Wilde - "A Teenager in Love" / "Donna" (1959) 
 The Krew Cats - "Samovar" / "Jacks Good"  (1961) 
 The Krew Cats - "Trambone" / "Peak Hour" (1961) 
 The Shadows - "The Boys" / "Theme for The Boys" / "The Girls" / "Sweet Dreams" - EP (1962)
 The Shadows - "Dance On" / "All Day" (1962) 
 The Shadows - "Round and Round" / "Les Girls" (1963) 
 The Shadows - "Los Shadows" - "Granada" / "Adios Muchachos (Pablo The Dreamer)" / "Valencia" / "Las Tres Carabelas (Three Galleons)" - EP (1963) 
 The Shadows - "Foot Tapper" / The Breeze and I" (1963) 
 The Shadows - "Atlantis" / "I Want You to Want Me" (1963) 
 The Shadows - "Shindig" / "Its Been a Blue Day" (1963) 
 The Shadows - "Geronimo" / "Shazam" (1963) 
 The Shadows - "Theme for young Lovers" / "This Hammer" (1964)

DVD diskografi  

 Marty Wilde – Born To Rock (2007)

Film  

 Summer Holiday (1963) - med Cliff Richard og The Shadows

Biografi 

The Shadows & Mike Read - The Story of The Shadows (1983)
Brian Locking - Me and my Shadow - Biografi af Babs Wilson (2021)

Kilde
  Om Brian Locking på Allmusic

Musikere fra England
Bassister fra Storbritannien
Steen Gede

Steen Gede (født 5. april 1953 i Køge) er en dansk erhvervsleder, der p.t. direktør North Media Aviser A/S og desuden har en række bestyrelsesposter.

Gede er uddannet cand.merc. i afsætningsøkonomi, strategisk planlægning og regnskabsmæssig beskrivelsesmetodik fra Handelshøjskolen i København i 1978.

Som nyuddannet blev han ansat som applikationsingeniør i AGA A/S, hvor han var, til han i 1982 kom til S.C. Sørensen som direktør for koncerindkøb. Han blev i 1984 ansat i Dagrofa i samme stilling. I 1987 blev han administrerende direktør i Dagrofa Friskvarer A/S og fra 1991 koncernchef i Dagrofa som helhed. Fra 1997 var han koncernchef i Det Berlingske Officin og fra 1999 i FDB. I 2000 blev han direktør for gatetrade.net A/S. Siden 2004 har han været selvstændig med Unicare Nordic A/S. 

Gede er bl.a. bestyrelsesformand i Elsparefonden og Forenede Rengøring, næstformand for DSB's bestyrelse, for Saniståls bestyrelse samt menigt bestyrelsesmedlem i Brandhouse, Gumlink, Voxeværket og Thiele.

Kilder og eksterne henvisninger 
 Steen Gedes hjemmeside 
 Købmand på afveje Business.dk 4. juli 2004
 Om Steen Gede på DSB's hjemmeside

Erhvervsfolk fra Danmark
Personer fra Køge
Økonomer fra Danmark
Personer i Kraks Blå Bog
Électricité de France

Électricité de France (EDF) () er et fransk statskontrolleret elselskab, der med en omsætning på ca. 480 mia. kr. (2008) er verdens største forsyningsvirksomhed. Udenfor hovedmarkedet Frankrig har EDF også aktiviteter i andre lande i Europa samt i Sydamerika, Afrika og Asien. EDF beskæftiger 160.000 ansatte.

Virksomheden blev grundlagt 8. april 1946 som følge af en nationalisering af flere virksomheder indenfor el-sektoren. Selskabet blev hurtigt markedsledende på det franske elmarked, og var frem til 2004 et statsejet virksomhed. Siden har den været noteret på Euronext-børserne, men staten ejede ved udgangen af 2008 stadig 85 procent af aktierne. Frem til 1999 havde EDF monopol på distributionen af elektricitet i Frankrig. 

Omkring tre fjerdedele af den el, EDF producerer, stammer fra atomkraft.

Referencer

Eksterne henvisninger 

 EDF's hjemmeside

Etableret i 1946
Statsejede virksomheder fra Frankrig
Energivirksomheder fra Frankrig
Forsyningsvirksomheder
Paul Staffeldt Matthiesen

Paul Staffeldt Matthiesen (11. september 1891 i Ordrup – 1. marts 1979) var en dansk arkitekt.

Paul Staffeldt Matthiesen var søn af figurmaler Oscar Adam Otto Villiam Matthiesen og Camilla Marie Martine Larsen. Han var som ung ansat hos kirkearkitekten Harald Lønborg-Jensen i 1920'erne og blev præget af denne, da han oprettede sin egen tegnestue. Han havde ingen formel uddannelse, men vandt Københavns Kirkefonds konkurrence om Kildevældskirken, opført i middelalderstil med altertavle af faderen. Matthiesen kom siden hen til at tegne flere kirker for Kirkefondet, der var direkte parafraser over den sjællandske landsbykirkes murstensgotik, der lå fjernt fra samtidens modernisme.

Han blev gift 3. april 1965 i Vangede med Mary Johanne Larsen (21. februar 1901 i Norge – 10. marts 1979).

Værker 
 Simon Peters Kirke, Amager, København (1930-44)
 Kildevældskirken, Bryggervangen, København (1933)
 Højdevangskirken, Amager, København (1934-35, konkurrence 1929)
 Jægersborg Kirke, Jægersborg (1939-41)
 Vigerslev Kirke, Valby (1941)
 Flintholm Kirke, Frederiksberg (1949, indrettet i barak, nybygning 1960)

Galleri

Kilder 
 
 Ida Haugsted, "Paul Staffeldt Matthiesen", i: Sys Hartmann (red.), Weilbachs Kunstnerleksikon, København: Rosinante 1994-2000.

Danskere i 1900-tallet
Arkitekter fra Danmark
Nationalromantiske arkitekter
Kirkearkitekter
Personer fra Ordrup
Svend Albinus

Svend Gotthold Albinus (født 28. august 1901 i København, død 16. februar 1995) var en dansk arkitekt.

Svend Albinus var søn af grosserer Johannes Gotthold Albinus og Signe Nissen. Han blev student 1920, gik på Teknisk Skole 1920-1924 og derefter på Kunstakademiets Arkitektskole 1924-1928. I forbindelse med sit ophold på École française d'Athènes, deltog Albinus i 1929 og 1933 i flere arkæologiske udgravninger i Grækenland. Han blev i 1930 ansat på Kaj Gottlobs tegnestue, hvor han bl.a. var byggeleder på det danske studenterhus i Paris, og ved projekteringen af Universitetsparken i København. Han var også i Frankrig 1925 og Italien 1925, 1929.

Albinus modtog Neuhausens Præmie for kirke i København 1927, Københavns Kommunes præmiering for villa 1936, præmie af Frederiksberg Kommune 1943 for Industrigården og præmie for 11 3-etages beboelsesbygninger 1950.

Han var leder af KABs arkitektafdeling 1939-54, leder af SBIs byggeforskningsudvalg for skolebygning 1954-56 og blev dernæst chefarkitekt i Boligministeriet 1956-71, hvor han bl.a. var ansvarlig for byggeriet af danske ambassader i udlander. Derefter kom han ind på restaureringens fagområde. Han blev formand for byggeudvalget vedrørende Sønderborg Slot 1964, samme for Koldinghus Slotsruin 1971-1976, rådgiver for Danida og Dansk Røde Kors angående bygninger i Kenya og Congo 1967-69, konsulent for Boligministeriets ejendomsdirektion vedrørende de kgl. slotte 1971-79, leder af undersøgelserne ang. rytterstatuen på Amalienborg Slotsplads 1977-82 og medlem af adskillige dommerkomitteer for arkitektkonkurrencer.

Han blev gift 28. august 1931 i København med Elise Schrøder (6. januar 1910 på Frederiksberg – 2. februar 1992 i Hellerup), datter af grosserer Valdemar Oven Schrøder og Vilhelmine Jensine Helene Reimer.

Værker 
Villaer i Københavns omegn 1927-37, bl.a.:
 Tryggehvile Allé 9, Charlottenlund (1928)
 A.B. Bendix' hus (1930)
 Eget hus, Østerled 15, Østerbro (1937)
 Ryvangs Allé 48, Hellerup (1938)
 Hovedbygningen i Kastrup Lufthavn (konkurrenceprojekt sammen med Kaj Gottlob)
Rækkehus- og parkbebyggelser:
 Humlevænget, Glumsøparken, Lollikhuse, Falsterbo i Husum, København (1941-43, sammen med P. Søgaard Petersen)
 Industrigaarden, Frederiksberg (1941-42)
 Fortunbyen i Kongens Lyngby (1946)
 Højhuse på Frederiksberg 1950 (for A/S Dominia)

Referencer

Henvisninger 
 
 
 NN, "Svend Albinus", i: Sys Hartmann (red.), Weilbachs Kunstnerleksikon, København: Rosinante 1994-2000.

Arkitekter fra Danmark
Danskere i 1900-tallet
Embedsmænd fra Danmark
Personer fra København
Personer i Kraks Blå Bog (afdøde)
Modtagere af De Neuhausenske Præmier
David Bretton-Meyer

Jens Lucas David Bretton-Meyer (født 12. januar 1937 i København - død 20. september 2015 i København) var en dansk arkitekt og kongelig bygningsinspektør.

David Bretton-Meyer var søn af bygningsinspektør Hans Wilhelm Wain Bretton-Meyer og Karen Tang Barfod. Han blev tømrersvend 1957, bygningskonstruktør 1960 og tog afgang som arkitekt fra Kunstakademiets Arkitektskole 1964. Han var ansat hos Preben Hansen 1976, kompagnon med Preben Hansen og Preben Højmark 1978-85 og drev egen egen tegnestue fra 1985. 1984 blev han kgl. bygningsinspektør og 1987 hof- og inventarieinspektør. Han var medlem af retsudvalget i Danske Arkitekters Landsforbund 1970. 

David Bretton-Meyer var i en årrække ansat på private tegnestuer, bl.a. hos Arne Jacobsen og Henning Larsen. Han var hos sidstnævnte tegnestueleder for færdiggørelsen af udbygningen af Freie Universität Berlin i daværende Vestberlin. Senere gjorde han restaurering af ældre bygninger til sit speciale. I 1988 udstillede han på L'Institut Français d'Architecture, Paris. Han har fået hæderspris for arkitekter uddelt af Margot og Thorvald Dreyers Fond 1998 og præmie fra Statens Kunstfond samme år. Han er desuden Ridder af 1. grad af Dannebrog.

Han blev gift 21. marts 1964 på Frederiksberg med fuldmægtig Jette Johansson (6. juni 1942 på Frederiksberg – 10. september 2008), datter af overlærer, senere undervisningsinspektør i Undervisningsministeriet Johan Marius Johansson og kontorassistent Else Kirkegaard.

Værker 
 Indretning af Skovrødgaard, Birkerød (1980)
 Gasningsanlæg til Nationalmuseets konserveringsafdeling, Brede (1981)
 Restaurering af Den kgl. Mønt- og Medaillesamling, Nationalmuseet København (1982)
 Restaurering af landstedet Søholm, Hellerup (1982-84, præmieret af Gentofte Kommune og Europa Nostra)
 Ombygning og restaurering af Gustmeyers Gård, Ved Stranden 14, København (1986, sammen med Simon Christiansen)
 Ombygning og restaurering af Toftegård, Gladsaxe Møllevej 67-69, Søborg (1987)
 Bolig for den japanske ambassadør, Søholm Park, Hellerup (1989)
 Udbygning af Nivaagaards Malerisamling med ny fløj, Nivå (1989 og 1992-93)
 Ombygning og indretning af La Coursvej 7, Frederiksberg (1990)
 Restaurering og ombygning af Kejsergade 2, København til hovedsæde for Byggeriets Arbejdsgivere (1991)
Konkurrencer:
 Kunstmuseet Trapholt, Kolding (1982, 2. præmie)

Kilder 
 NN, "David Bretton-Meyer", i: Sys Hartmann (red.), Weilbachs Kunstnerleksikon, København: Rosinante 1994-2000.

Eksterne henvisninger 
 
 David Bretton-Meyers Tegnestue 

Arkitekter fra Danmark
Kongelige bygningsinspektører
Personer fra København
Danskere i 1900-tallet
Danskere i 2000-tallet
Riddere af 1. grad af Dannebrog
Personer i Kraks Blå Bog (afdøde)
Joan Leslie

Joan Leslie (26. januar 1925 - 12. oktober 2015) var en amerikansk filmskuespillerinde.

Eksterne henvisninger 

 

Skuespillere fra USA
Vingummibamse

Vingummibamser er vingummi formet som ca. to cm høje stiliserede bjørne i forskellige farver. De består primært af sukker, sukkersirup og en stiv gelatineblanding, der giver den gummiagtige konsistens. Ud over farve- og smagsstoffer indgår som regel også surhedsregulerende midler og et voksovertræk. Produktet findes også i gelatinefri udgaver som er halal eller kosher).

Historie 
Vingummibamsen blev skabt af Hans Riegel fra Bonn. I 1922 lancerede hans firma Haribo Tanzbären (dansebjørne, i dag Goldbären guldbjørne), og firmaet producerer dem stadig. Mange andre firmaer laver også vingummibamser.

Fremstilling 
Gelatine opløses og blandes med de øvrige ingredienser, og støbes i en form af majsmel. Når bamserne er størknet og frigjort fra formen, poleres de med olie eller voks, så de hverken klæber til posen eller hinanden.

Litteratur 
 Eckard Sackmann, Uwe Scheutzel: Ursus Latex: Das Gummibärchen-Buch, Hamburg 1990, Sackmann und Hörndl,

Eksterne henvisninger 

 Der Goldbär – Kultfigur und HARIBO-Star (PDF) (738 kB)
 Gummibärchen selbst gemacht
 Jux-Forschung zu Gummibärchen 

Gummiagtigt slik
Johan Daniel Ramus

Johan Daniel Ramus (1683 i Trondhjem – 1762 i Köln) var en dansk-norsk bibliotekar, søn af lektor Melchior Ramus. 

Ved faderens død i 1693 kom han til Bergens Skole og dimitteredes derfra sammen med Ludvig Holberg i 1702. Han var på Regensen 1703-04, kom 1705 på Elers Kollegium og var en lystig og vel begavet student. 

Sammen med en anden student kom han i kontakt med konvertitten Matthias Bagger, som overtalte ham at rejse til jesuitterne i Strassburg. 

En aftale var truffet med en skipper, der skulle føre dem til Lybek; men præsteskabet i København bad politimesteren holde et vågent øje med flygtningene, som mistænktes for frafald fra den evangeliske kirke.

Som arrestant blev Ramus stillet for konsistorium; men mod udstedelse af en revers (juli 1706), at han ikke i nogen måde havde tænkt på at gå over til katolicismen, "saasom han ansaa Papismen for vederstyggeligt Kjætteri og Afguderi", løslodes han. 

Senere – året kendes ikke – rejste han udenlands; gik alligevel over til den katolske kirke, blev jesuit og bibliotekar hos ærkebiskoppen af Kôln.

Kilder 
 

Bibliotekarer fra Danmark
Jesuitter
Katolikker fra Danmark
Hørning (Randers Kommune)

Hørning er en landsby i Østjylland med . Hørning er beliggende 13 kilometer sydøst for Randers og 14 kilometer vest for Auning. Fra Aarhus er der 38 kilometer mod nord til Hørning.

Byen ligger i Region Midtjylland og hører under Randers Kommune. Hørning er beliggende i Hørning Sogn.

Hørning Kirke ligger i Hørning.

Hørning kan daters tilbage til 1060, hvilket gør den til en af Danmarks ældste byer.

Datering er baseret på fundet at et "hammerbånd" fra en stavkirke fra Vikingetiden.

Artiker om Hørning planken:

Hørningplanken, brudstykke af en planke fra en stavkirke, dendrokronologisk dateret til ca. 1070.

Hørningplanken blev fundet i 1887 som murfyld i den nuværende romanske Hørning Kirke i landsbyen Hørning sydøst for Randers. Den har siddet øverst i stavvæggen, hvor den fastholdt de lodrette vægplanker i en dyb rille på plankens nedre kant. Ydersiden har et bemalet relief med ormeslyng i Urnesstil, mens den glatte inderside er bemalet med nadversymbolerne vinløv og druer.

http://www.fire-sogne.dk/hoerning2.htm

Kilder 

Byer i Randers Kommune
Byer og bydele med genforeningssten
Ølsmagning

Ølsmagning er en social aktivitet, hvor deltagerne smager en række forskellige øl, udvalgt og præsenteret af en ekspert.
De inddeles typisk i tre former:
 Private ølsmagninger
 Offentlige ølsmagninger
 Kommercielle ølsmagninger

Private ølsmagninger 
Private ølsmagninger afholdes på en eller flere privatpersoners initiativ og kan finde sted enten på en lokalitet ejet, lejet eller på anden måde disponibel for en eller flere af deltagerne, eller som et lukket selskab på en beværtning ejet, lejet eller på enden måde disponibel for eksperten.
Typisk har deltagerne en relation til hinanden på forhånd og ølsmagningen har en anledning, som f.eks. 
 polterabend, 
 fødselsdag, 
 jubilæum, 
 firmafest

Offentlige ølsmagninger 
Offentlige ølsmagninger afholdes på en eksperts eller en organisations initiativ og finder sted på en lokalitet ejet lejet eller på anden måde disponibel for udbyderen.

Kommercielle ølsmagninger 
Kommercielle ølsmagninger arrangeres ofte af firmaer, foreninger, privatpersoner eller øl-udsalgssteder, hvor brygmesteren eller en anden person fra et bryggeri under præsentation og smagning af et antal specialøl fortæller om bryggeriets filosofi, bryggeteknik, tips om valg og sammensætning af øl samt skrøner og røverhistorier.

Ølsmagningen 
Eksperten har på forhånd valgt en række forskellige øl, som deltagerne skal smage i en bestemt rækkefølge. Ofte startes med svagere øl og afsluttes med stærke komplekse varianter.
Der indtages ikke hele øl til en ølsmagning, da formålet er at stifte bekendtskab med en lang række smagsnuancer. I stedet skænkes typisk glas med 8-15 cl af hver øl

Se også 
 Danske Ølentusiaster – Oversigt over personer, der afholder ølsmagninger 
Humlesmagning.dk - guide til selv at holde ølsmagning

Smagning